මේ අතර බීම වර්ගවල අඩංගු සීනි ග්‍රෑම් 1ක් සඳහා ශත 50 නව බද්දක් අද මධ්‍යම රාත්‍රියේ සිට ක්‍රියාත්මක කරන බවයි අමාත්‍යවරයා කියා සිටියේ.මධ්‍යසාර මට්ටම අනුව සැකසුනු නව මධ්‍යසාර බදු ක්‍රමයක් හඳුන්වා දෙන අතර, මත්පැන් මත ජාතිය ගොඩනැගීමේ බද්ද 2018 අප්‍රේල් පළමුවනදා සිට පැනවීමට පියවර ගෙන තිබෙනවා.මේ අතර නීල හරිත අයවැය තේමාව යටතේ විද්‍යුත් මෝටර් රථ රුපියල් ලක්ෂ 10 කින් අඩු කිරීමත් අධි සුඛෝපභෝගී වාහන බද්ද ලක්ෂ 25 කින් වැඩි කිරීමටත් තීරණය කර ඇති බව මුදල් අමාත්‍ය මංගල සමරවීර අයවැය පාර්ලිමේන්තුවට ඉදිරිපත් කරමින් ප්‍රකාශ කළා.එමෙන්ම ත්‍රිරෝද රථ ආනයන බද්ද රුපියල් 50,000 කින් ඉහළ දැමීමටයි මෙවර අයවැයෙන් තීරණය කර ඇත්තේ.මුදල් අමාත්‍යවරයා ඉදිරිපත් කළ, 2018 වසර සඳහා වන සම්පුර්ණ අයවැය යෝජනාවලිය මෙතැනින්.